סום אוזבקי

סוּם אוּזְבֵּקִי (באוזבקית: so'm - באלפבית לטיני; сўм - בכתב קירילי) הוא המטבע של אוזבקיסטן וההילך החוקי בה. המטבע נכנס לראשונה לשימוש ב-1993, עת החליף את הרובל הרוסי שהיה בשימוש במדינה לאחר התפרקות ברית המועצות. ב-1994 הוחלף הסום במטבע חדש בעל אותו שם, לפי ערך של 1,000 סום ישן לסום חדש. הסום נחלק ל-100 טִייִין, אם כי בפועל, לא נעשה בהם שימוש, בשל ערכו הנמוך של המטבע. סימונו של הסום לפי תקן ISO 4217 הוא UZS.

מקור השם
בקרב דוברי האוזבקית, כמו גם קירגיזית וקזחית, נקרא הרובל הסובייטי בשם "סום", וכך הודפס על גבי שטרות הרובל הסובייטי שנשאו את שם המטבע ב-15 שפות המדינה. משמעות המילה היא "טהור", וככל הנראה הקשר למטבע הוא בתיאור הזהב כטהור.

היסטוריה
כמו ברפובליקות אחרות של ברית המועצות לשעבר, המשיכה אוזבקיסטן להשתמש ברובל הרוסי גם לאחר קבלת עצמאותה. ב-15 בנובמבר 1993 החליפה אוזבקיסטן את הרובל בסום ביחס של 1:1. לסום אז לא היו חלוקות משנה ושטרות בלבד הודפסו בעריכים: 1, 3, 5, 10, 25, 50, 100, 200, 500, 1,000, 5,000, ו-10,000. מאחר שהסום הראשון יועד להיות מטבע מעבר, עיצוב השטרות היה פשטני למדי. סמל אוזבקיסטן הופיע בחזית כל השטרות ובגב השטרות מדרסת שר-דור שברגיסטן בסמרקנד.

ב-1 ביולי 1994 הוחלף הסום במטבע חדש בשיעור של 1,000 סום ישן לסום חדש. הסום החדש נחלק ל-1,000 טייין. המטבעות נשאו עריכים של 1, 3, 5, 10, 20, 50 טייין, והשטרות נשאו עריכים של 1, 3, 5, 10, 25, 50, 100 סום. בעת השקתו היה ערכו של הסום החדש שווה ל-0.04 דולר אמריקאי.

נכון ליולי 2016, העריך הגבוה ביותר של שטרות הסום, שטר 5,000 סום, שווה לערך 1.70 דולר אמריקאי, והדבר מצריך נשיאת כמות גדולה של שטרות לצורך תשלום. כמו כן, שטרות ומטבעות בעריכים נמוכים מ-25 סום נדירים במחזור ושוויים מזערי. האינפלציה הדוהרת נחשבת לסוגיה פוליטית רגישה באוזבקיסטן, דבר אשר הביא את הממשלה באוזבקיסטן להאט את קצב הנפקת השטרות בעריכים גבוהים יותר.

מטבעות
שתי סדרות מטבעות הונפקו מאז הושק המטבע. הראשונה הונפקה לראשונה ב-1994 ונשאה כיתוב קירילי, ואילו השנייה הונפקה החל משנת 2000 ונשאה כיתוב לטיני.

 סדרת המטבעות הראשונה תמונה  ערך  מאפיינים צורניים  עיצוב  שנת הנפקה קוטר (מ"מ)  מסה (גרם)  הרכב מתכות  צד הנושא  צד הערך  שוליים  1 טייין  16.9  1.75  פלדה מצופה פליז  סמל אוזבקיסטן ומסביב 12 כוכבים ושם המדינה  ערך המטבע עם עיטורי ענפים ושנת ההנפקה  חלקים  1994  3 טייין  19.9  2.7  מחורצים  5 טייין  21.4  3.4  10 טייין  18.7  2.85  פלדה מצופה ניקל  20 טייין  22  4  עריך המטבע במילים  50 טייין  23.9  4.8  1 סום  19  2.8  חלקים  1997  5 סום  22.2  4  10 סום  24.1  4.7

 סדרת המטבעות השנייה תמונה  ערך  מאפיינים צורניים  עיצוב  שנת הנפקה קוטר (מ"מ)  מסה (גרם)  הרכב מתכות  צד הנושא  צד הערך  שוליים  1 סום  18.8  2.83  פלדה מצופה ניקל  סמל אוזבקיסטן עם סמל המדינה ושנת ההנפקה  ערך המטבע עם מפת אוזבקיסטן  מחורצים  2000  5 סום  21.2  3.35  פלדה מצופה פליז  חלקים  2001  10 סום  19.75  2.71  פלדה מצופה ניקל  25 סום  27  –  דיוקנו של ג'לאל א-דין ח'ווארזם-שאה וערך המטבע  חלקים  1999  50 סום  26.2  8  ערך המטבע עם מפת אוזבקיסטן  מחורצים לסירוגין  2001  26.4  8  פסלו של טימור לנג בין עתיקות שאחריסאבז  מחורצים לסירוגין  2002  100 סום  27.1  8  ערך המטבע ומפת אוזבקיסטן וברקע קרני שמש, מסביב הכיתוב O'ZBEKISTON MILLIY VALYUTASIGA 10 YIL (10 שנים למטבע הלאומי)  כיתוב הבנק המרכזי של אוזבקיסטן וכוכב מתומן  2004

שני מטבעות הנצחה בעריכים של 100 סום הונפקו בשנת 2009 לציון 2,200 שנים להתיישבות בעיר הבירה טשקנט. מטבע הנצחה נוסף בעריך של 500 סום הונפק ב-2011 לציון 20 שנות עצמאות לאוזבקיסטן.

שטרות
השטרות הראשונים הודפסו על ידי הבנק הממלכתי של אוזבקיסטן בשנת 1993. אלה נשאו עיצוב דומה: סמל המדינה בחזית השטר והמדרסה שברגיסטן בסמרקנד בגבו. סדרת השטרות השנייה הודפסה ב-1994 על ידי הבנק המרכזי של אוזבקיסטן, והיא כללה שטרות בעריכים 1, 3, 5, 10, 25, 50 ו-100. בהמשך הונפק שטרות 200 סום ב-1997, 500 סום ב-1999, 1,000 סום ב-2001 ו-5,000 סום ב-2013.

 סדרת השטרות השנייה תמונת צד הפנים  תמונת צד הגב  ערך  גודל  עיצוב  שנת הדפסה לראשונה צבע שליט  צד הפנים  צד הגב 100px  100px  1 סום  120×62 מ"מ  ירוק וורוד  סמל אוזבקיסטן  תיאטרון עלישר נוואי בטשקנט  1994 100px  100px  3 סום  אדום  מסגד צ'שמה איוב בבוכרה 100px  100px  5 סום  142×69 מ"מ  כחול וכתום  אנדרטת עלי-שיר נוואי בטשקנט 100px  100px  10 סום  סגול  גור-י-אמיר בסמרקנד 100px  100px  25 סום  כחול וורוד  קבר קאזי זדה רומי בשאח-י-זינדה בסמרקנד 100px  100px  50 סום  חום  שלוש המדרסות שברגיסטן בסמרקנד 100px  100px  100 סום  סגול  ארמון בוניודקור בטשקנט 100px  100px  200 סום  ירוק  פסיפס נמר מתוך מדרסת שר-דור שברגיסטן בסמרקנד  1997 100px  100px  500 סום  144×78 מ"מ  אדום וירוק  פסל טימור לנג בטשקנט  1999 100px  100px  1,000 סום  אפור  מוזיאון טימור לנג בטשקנט  2001 100px  100px  5,000 סום  ירוק  משכן האספה העליונה בטשקנט  2013

קישורים חיצוניים

קטגוריה:מטבעות אסיה
קטגוריה:מטבעות
קטגוריה:אוזבקיסטן: כלכלה